pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“เกณิกา”เผย 'รมว.ธรรมนัส'ส่งของขวัญปีใหม่ให้เกษตรกรทั่วประเทศ มุ่งมั่น สร้างโอกาส เพิ่มรายได้ ลดค่าใช้ง่าย เพื่อคุณภาพชีวิตที่ดีของเกษตรกรไทย
วันพฤหัสบดีที่ 28 ธันวาคม 2566
28/12/2566
“เกณิกา”เผย 'รมว.ธรรมนัส'ส่งของขวัญปีใหม่ให้เกษตรกรทั่วประเทศ มุ่งมั่น สร้างโอกาส เพิ่มรายได้ ลดค่าใช้ง่าย เพื่อคุณภาพชีวิตที่ดีของเกษตรกรไทย
“เกณิกา”เผย 'รมว.ธรรมนัส'ส่งของขวัญปีใหม่ให้เกษตรกรทั่วประเทศ มุ่งมั่น สร้างโอกาส เพิ่มรายได้ ลดค่าใช้ง่าย เพื่อคุณภาพชีวิตที่ดีของเกษตรกรไทย
28 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า จากนโยบายของรัฐบาลด้านการเกษตร โดยท่านเศรษฐา ทวีสิน นายกรัฐมนตรี ซึ่งกําหนดแนวทาง “ตลาดนํา นวัตกรรมเสริม เพิ่มรายได้” นั้น ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้ดําเนินภารกิจเพื่อขับเคลื่อนนโยบายของรัฐบาลจนบรรลุเป้าหมาย และพร้อมส่งความสุขปีใหม่ให้ประชาชนและเกษตรไทยทั่วประเทศ
น.ส. เกณิกา กล่าวต่อว่า กระทรวงเกษตรฯได้สร้างและขยายโอกาส บริหารจัดการที่ดินทํากินแก่เกษตรกร โดยประกาศใช้ระเบียบคณะกรรมการปฏิรูปที่ดินเพื่อเกษตรกรรม 2 ฉบับ ในราชกิจจานุเบกษา เมื่อวันที่ 8 ธันวาคม 2566 เพื่อยกระดับเอกสารสิทธิ ส.ป.ก.4-01 ให้เป็นโฉนดเพื่อการเกษตร และมอบเอกสารสิทธิ ส.ป.ก. 4-01 จํานวน 9,820 ราย 11,060 แปลง เนื้อที่จํานวน 107,284 ไร่ ซึ่งเกษตรกรจะสามารถข้าถึงแหล่งเงินทุนได้มากขึ้น สามารถนํามาต่อยอด วางแผนทําการเกษตร มีคุณภาพชีวิตที่ดีขึ้น ซึ่งในวันที่ 15 มกราคม 2567 จะมีการมอบโฉนดฉบับแรก โดยนายกรัฐมนตรี
นอกจากนี้ ได้เร่งแก้ไขปัญหาให้กับชาวประมง โดยการปรับปรุงแก้ไขกฎหมายลําดับรองที่อยู่ภายใต้การกํากับดูแลของกรมประมง เพื่อการแก้ไขปัญหาความเดือตร้อนของพี่น้องชาวประมง จํานวน 19 เรื่อง ตลอดจนการเพิ่มวันทําการประมง ปีการประมง 2566 จํานวนไม่เกิน 50 วัน อีก 1 เรื่อง โดยเป็นการเพิ่มให้กับกลุ่มเรือที่ได้รับผลกระทบจากจํานวนวันทําการประมงไม่เพียงพอ เป็นการช่วยกระตุ้นเศรษฐกิจฐานราก สร้างรายได้ให้เกิดความยั่งยืนในการประกอบอาชีพ
กระทรวงเกษตรฯยังดําเนินการปราบปรามสินค้าเกษตรเถื่อน ทั้งด้านพืช ปศุสัตว์ ประมง ตลอดจนปราบปรามปัจจัยผลิตทางการกษตรผิดกฎหมาย โดยจัดตั้งทีมเฉพาะกิจพญานาคราช ทีมสายลับยาง สารวัตรเกษตรไซเบอร์ เพื่อปราบปรามตรวจสอบเฝ้าระวัง รับแจ้งเบาะแส รักษาผลประโยชน์ของพี่น้องเกษตรกร ส่งผลให้ราคาสินค้าเกษตรดีขึ้น เกษตรกรมีรายได้
เพิ่มขึ้น และลดปัญหาการนําเข้าสินค้าเกษตรผิดกฎหมาย สินค้าเกษตรคงคุณภาพและมาตรฐานเพื่อให้สินค้าภาคการเกษตรขยับราคาสูงขึ้น และล่าสุดได้ร่วมกับองค์การบริหารส่วนจังหวัดพะเยา และเทศบาลเมืองพะเยา ร่วมลงนาม MOU พัฒนาตลาดกลางสินค้าเกษตรภาคเหนือ ให้เป็นแหล่งในการซื้อขายผลิตผลหรือผลิตภัณฑ์ทางการเกษตรและสินค้าอื่น ๆ เพื่อช่วยเหลือเกษตรกรและสถาบันเกษตรกรในการผลิต การจําหน่าย การตลาด การเก็บรักษา และการขนส่งผลิตผลหรือผลิตภัณฑ์ทางการเกษตร
ทั้งหมดนี้เป็นเพียงส่วนหนึ่งสําหรับของขวัญปีใหม่ที่กระทรวงเกษตรและสหกรณ์ ได้มอบให้แก่พี่น้องเกษตรกรไทย โดยร้อยเอกธรรมนัส มีความมุ่งมั่นที่จะสร้างโอกาส เพิ่มรายได้ ลดค่าใช้จ่ายให้พี่น้องเกษตรกรทั่วประเทศ เพื่อให้เกษตรกรมีคุณภาพชีวิตที่ดี มีรายได้ดี มีอาชีพมั่นคง และภาคกษตรไทยเติบโตอย่างเข้มแข็ง เศรษฐกิจในประเทศเติบโต อย่างแข็งแกร่งไปพร้อมกัน
รัฐบาลไทย-ข่าวทำเนียบรัฐบาล-กยศ. ยืนยันอีกครั้ง ไม่มีผู้กู้ค้างรออนุมัติในระบบแล้ว
วันพฤหัสบดีที่ 28 ธันวาคม 2566
28/12/2566
กยศ. ยืนยันอีกครั้ง ไม่มีผู้กู้ค้างรออนุมัติในระบบแล้ว
กองทุนเงินให้กู้ยืมเพื่อการศึกษา ชี้แจงตามที่มีข่าวร้องเรียนผ่านสื่อว่า นักศึกษายังไม่ได้รับเงินนั้น กองทุนฯ ขอยืนยันว่าได้อนุมัติการกู้ยืมเงินครบทุกรายแล้ว ไม่มีผู้กู้ค้างรออนุมัติในระบบ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ตามที่มีข่าวร้องเรียนผ่านสื่อว่า มีนักศึกษายังไม่ได้รับเงินนั้น กองทุนฯ ขอชี้แจงว่า นักศึกษาที่อยู่ในระบบ กองทุนฯ ได้อนุมัติเงินกู้ให้แก่นักศึกษาครบทุกรายแล้ว ซึ่งหากรายใดตกค้างขอให้ยื่นเข้าระบบเพื่อกองทุนฯ จะดําเนินการให้ทุกราย กองทุนฯ ขอยืนยันว่า กองทุนฯ เป็นหน่วยงานที่ให้โอกาสทางการศึกษาแก่นักเรียน นักศึกษาที่ขาดแคลนโดยผู้ที่มีคุณสมบัติครบตามที่กองทุนฯ กําหนดจะได้รับสิทธิในการกู้ยืมทุกราย หากนักเรียนนักศึกษาที่ต้องการเรียนจะได้รับโอกาสในการเรียนอย่างแน่นอน เพราะความยากจนจะไม่ใช่อุปสรรคของการเข้าถึงการศึกษาอีกต่อไป และขอยืนยันอีกครั้งว่า ขณะนี้ไม่มีผู้กู้ค้างรออนุมัติในระบบแล้ว” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-“พวงเพ็ชร” ห่วง 219 วัดชายแดนใต้น้ำท่วม วัด พระ เดือนร้อน ติดตามช่วยเหลือด่วน  ย้ำ ให้รายงานต่อเนื่อง
วันพฤหัสบดีที่ 28 ธันวาคม 2566
28/12/2566
“พวงเพ็ชร” ห่วง 219 วัดชายแดนใต้น้ําท่วม วัด พระ เดือนร้อน ติดตามช่วยเหลือด่วน  ย้ํา ให้รายงานต่อเนื่อง
“พวงเพ็ชร” ห่วง 219 วัดชายแดนใต้น้ําท่วม วัด พระ เดือนร้อน ติดตามช่วยเหลือด่วน  ย้ํา ให้รายงานต่อเนื่อง
วันนี้ (28 ธ.ค.66) จากสถานการณ์ฝนตกติดต่อกันหลายวันในพื้นที่ภาคใต้ตอนล่าง ส่งผลให้น้ําท่วมสูงหลายพื้นที่ โดยเฉพาะ จ.นราธิวาส และ จ.ยะลา และ จ.ปัตตานี ที่ประสบปัญหาหนักสุดในรอบ 50 ปี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี มีความเป็นห่วงคณะสงฆ์และวัดวาอารามที่อยู่ในพื้นที่ จึงได้สั่งการให้สํานักงานพระพุทธศาสนาแห่งชาติ (พศ.) เร่งดําเนินการสํารวจและประสานช่วยเหลือโดยด่วน
จากการสํารวจวัดในพื้นที่ 3 จังหวัดชายแดนภาคใต้ทั้งหมด จํานวน 219 วัด พบว่ามีวัดที่ประสบภัย จํานวน 35 วัด ซึ่งพื้นที่ จ.นราธิวาส มีจํานวนวัดที่ประสบอุทกภัยมากที่สุด จํานวน 22 วัด จ.ยะลา จํานวน 53 วัด และ จ.ปัตตานี จํานวน 8 วัด มีจํานวนพระภิกษุและสามเณรผู้ประสบภัย จํานวน 94 รูป และแม่ชี จํานวน 2 คน ปัญหาที่ประสบเป็นน้ําท่วมขัง และน้ําท่วมสูงบริเวณวัดและเป็นพื้นที่ทางน้ําไหลผ่าน ทั้งนี้ สํานักงานพระพุทธศาสนาแห่งชาติ และสํานักงานพระพุทธศาสนาจังหวัด ได้มีการสนับสนุนของใช้จําเป็นเครื่องอุปโภคบริโภคถวายทางวัดที่ประสบภัย ตามความห่วงใยของรัฐมนตรีประจําสํานักนายกรัฐมนตรี
“สถานการณ์น้ําท่วมในภาคใต้ครั้งนี้ ถือว่ามีความรุนแรงและพี่น้องประชาชนได้รับความเดือดร้อนหลายครัวเรือน ซึ่งเมื่อวันที่ 26 ธันวาคม ที่ผ่านมา ท่านนายกรัฐมนตรี ได้เดินทางลงพื้นที่ไปติดตามสถานการณ์อย่างใกล้ชิด พร้อมพบปะเยี่ยมเยียนให้กําลังใจผู้ประสบภัย ซึ่งหน่วยงานภาครัฐได้บูรณาการความร่วมมือกันช่วยเหลืออย่างเร่งด่วน ในส่วนของวัดวาอารามและคณะสงฆ์ ได้สั่งการให้สํานักงานพระพุทธศาสนาสํารวจความเสียหายเร่งด่วน รวมทั้งมอบสิ่งของจําเป็นเพื่อบรรเทาทุกข์เบื้องต้น และยังดําเนินการประสานความช่วยเหลือไปยังศูนย์อํานวยการบริหารจังหวัดชายแดนภาคใต้ (ศอ.บต.) มูลนิธิอาสาเพื่อนพึ่งพายามยาม สภากาชาดไทย และทางจังหวัด ซึ่งทางจังหวัดก็ได้จัดถุงยังชีพนําถวายและให้ความช่วยเหลืออื่นตามที่จําเป็น พร้อมกันนี้ ได้กําชับให้ พศจ. ติดตามสถานการณ์น้ําท่วมอย่างใกล้ชิด และให้รายงานอย่างต่อเนื่อง” นางพวงเพ็ชร กล่าว
รัฐบาลไทย-ข่าวทำเนียบรัฐบาล-บขส. จัดของขวัญปีใหม่ 2567 ลดค่าโดยสาร 20% ทุกเส้นทางในประเทศ
วันพฤหัสบดีที่ 28 ธันวาคม 2566
บขส. จัดของขวัญปีใหม่ 2567 ลดค่าโดยสาร 20% ทุกเส้นทางในประเทศ
.....
บขส. จัดของขวัญปีใหม่ 2567 ลดค่าโดยสาร 20% ทุกเส้นทางในประเทศ
.
เนื่องจากในช่วงเทศกาลปีใหม่ 2567 ประชาชนเริ่มทยอยเดินทางกลับภูมิลําเนา ตั้งแต่วันที่ 22 ธ.ค. ที่ผ่านมา และคาดว่าในช่วงวันที่ 28 -29 ธ.ค. 66 ประชาชนจะเดินทางหนาแน่นมากขึ้น บขส. จึงจัดเตรียมรถเพื่อรองรับการเดินทางของประชาชนในช่วง 2 วันนี้ จํานวน 4,000 เที่ยววิ่ง (รองรับผู้โดยสารประมาณวันละ 70,000 คน)
.
นอกจากนี้ บขส. ยังมอบของขวัญปีใหม่ให้กับประชาชน โดยลดค่าโดยสาร 20% สําหรับผู้เดินทางช่วงก่อนเทศกาลปีใหม่ และให้ส่วนลดสําหรับผู้เดินทางช่วงหลังเทศกาลปีใหม่ ระหว่างวันที่ 4 - 8 ม.ค. 2567
.
มาตรการรักษาความปลอดภัย :
>> ตรวจเข้มงวดในเรื่องการบํารุงรักษารถให้เป็นไปตามมาตรฐานความปลอดภัย
>> ตรวจจับความเร็ว
>> ตรวจสุขภาพ ตรวจวัดแอลกอฮอล์และยาเสพติดพนักงานขับรถ
.
ส่วนการเดินรถเส้นทางพื้นที่ภาคใต้ที่ขณะนี้เกิดอุทกภัย “เส้นทางกรุงเทพฯ - สุไหงโก-ลก จ.นราธิวาส” ซึ่งไม่สามารถเดินรถได้ สามารถขอคืนตั๋วโดยสารได้ 100% และหากสถานการณ์คลี่คลายก็จะเปิดให้บริการทันที
.
ขอฝากความห่วงใยถึงประชาชนให้เผื่อเวลาและคาดเข็มขัดนิรภัยตลอดการเดินทาง รวมถึงขอให้ซื้อตั๋วโดยสารจากช่องจําหน่ายตั๋วเท่านั้น เพื่อป้องกันถูกหลอกลวงจากมิจฉาชีพ
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.กห.สั่ง “เขตทหารยินดีต้อนรับ” หนุนการท่องเที่ยวช่วงปีใหม่ พร้อมสแตนบาย ดูแลชายแดนและรับมือภัยพิบัติ  ให้ประชาชนต้องปลอดภัย
วันพฤหัสบดีที่ 28 ธันวาคม 2566
รมว.กห.สั่ง “เขตทหารยินดีต้อนรับ” หนุนการท่องเที่ยวช่วงปีใหม่ พร้อมสแตนบาย ดูแลชายแดนและรับมือภัยพิบัติ  ให้ประชาชนต้องปลอดภัย
นายจิรายุ ห่วงทรัพย์ โฆษกกระทรวงกลาโหมฝ่ายการเมือง เปิดเผยว่า นายสุทิน คลังแสง รัฐมนตรีว่าการกระทรวงกลาโหม ได้ให้แนวทางแก่กองทัพ ในการให้ความช่วยเหลือ และดูแล ประชาชน ในช่วงการเดินทางในเทศกาลปีใหม่ 2567 นี้
โดยรัฐมนตรีว่าการกระทรวงกลาโหมได้กล่าวว่า ในช่วงเทศกาลปีใหม่ 2567 ที่กําลังจะมาถึงนี้เป็นช่วงเทศกาลแห่งความสุข เป็นช่วงเวลาที่พี่น้องประชาชนจะได้ อยู่พร้อมหน้ากันกับ “ครอบครัว” โดยกระทรวงกลาโหมได้สั่งการให้ อํานวยความสะดวก และ ดูแลพี่น้องประชาชนดังนี้
ด้านการเดินทาง เพื่อให้ประชาชน อุ่นใจ ปลอดภัย ให้ทหารร่วมตั้งจุดบริการทั่วประเทศกับหน่วยงานอื่นๆ เช่นจุดพักรถ ให้บริการน้ําดื่ม/กาแฟ หรือกิจกรรมต่างๆ เพื่อให้สดชื่นแล้วเดินทางต่อ โดยให้เปิดพื้นที่หน่วยทหาร “ทั่วประเทศ” ที่มีความเหมาะสมให้ที่พักคนพักรถในที่ปลอดภัย มีทหารคอยดูแลใส่ใจระหว่างการเดินทาง โดยทหารจะทํางานร่วมกับ “จิตอาสา” อาสาสมัคร -ฝ่ายปกครอง - หมอ - ตํารวจ ให้บริการประชาชน กรณีเกิดอุบัติเหตุ - ภัยธรรมชาติ ส่วนด้านการสนับสนุนการท่องเที่ยว ให้เปิดแหล่งท่องเที่ยว-พิพิธภัณฑ์ในหน่วยทหาร ทุกเหล่าทัพตามนโยบาย “เขตทหารยินดีต้อนรับ” เพื่อเป็นการส่งเสริมการท่องเที่ยวตามนโยบายรัฐบาล
นายจิรายุ กล่าวต่อว่า รัฐมนตรี ได้ กําชับในนโยบายด้านเฝ้าระวังช่วงวันหยุดทุกเทศกาล ตลอดแนวชายแดน ให้ทุกเหล่าทัพเข้มงวดในการเฝ้าตรวจตราชายแดน,พื้นที่ห่างไกล,พื้นที่เสี่ยงภัย ให้ดูแลชีวิตและทรัพย์สินของคนไทยและประเทศ ให้ปลอดภัยในช่วงวันหยุดเทศกาล ในช่วงระหว่างวันที่ 30 ธันวาคม 2566 ไปจนถึง 2 มกราคม 2567 อีกด้วย
และนายสุทิน คลังแสงรัฐมนตรีว่าการกระทรวงกลาโหม ยังได้กล่าวอวยพรในโอกาศวันปีใหม่ที่จะมาถึงว่า“ ในโอกาสนี้ ผมขออํานวยพรให้พี่น้องประชาชน และเพื่อนข้าราชการทุกระดับ พร้อมทั้งครอบครัวจงประสบแต่ความสุข ความเจริญ มีสุขภาพกายที่แข็งแรง สุขภาพใจที่เข้มแข็ง เดินทางไป-กลับโดยสวัสดิภาพ เพื่อพร้อมเป็นกําลัง ร่วมกันขับเคลื่อนชาติบ้านเมืองของเราต่อไปครับสวัสดีปีใหม่2567ครับ”
รัฐบาลไทย-ข่าวทำเนียบรัฐบาล-นายกฯ ตรวจเยี่ยมศูนย์บริหารจัดการจราจรและอุบัติเหตุ กรมทางหลวง ติดตามการเดินทางของประชาชนช่วงเทศกาลปีใหม่ เผยสบายใจหลังรับฟังรายงานจาก คค. ระบายรถเส้นมิตรภาพได้เร็วขึ้น 30%
วันพฤหัสบดีที่ 28 ธันวาคม 2566
28/12/2566
นายกฯ ตรวจเยี่ยมศูนย์บริหารจัดการจราจรและอุบัติเหตุ กรมทางหลวง ติดตามการเดินทางของประชาชนช่วงเทศกาลปีใหม่ เผยสบายใจหลังรับฟังรายงานจาก คค. ระบายรถเส้นมิตรภาพได้เร็วขึ้น 30%
นายกฯ ตรวจเยี่ยมศูนย์บริหารจัดการจราจรและอุบัติเหตุ กรมทางหลวง ติดตามการเดินทางของประชาชนช่วงเทศกาลปีใหม่ เผยสบายใจหลังรับฟังรายงานจาก คค. ระบายรถเส้นมิตรภาพได้เร็วขึ้น 30% ห่วงประชาชนเมาแล้วขับ ขอให้ใช้เวลาช่วงวันหยุดกับครอบครัวอย่างมีความสุข
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (28 ธันวาคม 2566) เวลา 10.40 น. ณ ศูนย์บริการประชาชนกรมทางหลวง กรมทางหลวง ถนนศรีอยุธยา เขตราชเทวี กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจเยี่ยมศูนย์บริหารจัดการจราจรและอุบัติเหตุ เพื่อติดตามการเดินทางของประชาชนช่วงเทศกาลปีใหม่ 2567 แบบเรียลไทม์ โดยมีนายสุริยะ รุ่งเรืองกิจ รัฐมนตรีว่าการกระทรวงคมนาคม นายชยธรรม์ พรหมศร​ ปลัดกระทรวงคมนาคม และผู้บริหารกรมทางหลวงให้การต้อนรับ
ภายหลังรับฟังบรรยายสรุปและตรวจเยี่ยมให้กําลังใจเจ้าหน้าที่ผู้ปฏิบัติงาน นายกรัฐมนตรีกล่าวว่า วันนี้มาติดตามดูเรื่องการจราจรในช่วงเทศกาลปีใหม่ของถนนทุกสาย รวมไปถึงการช่วยเปิดขยายเส้นทางบางสายเพื่อระบายการจราจร โดยเฉพาะเส้นทางถนนมิตรภาพโคราช ซึ่งรู้สึกสบายใจขึ้นหลังจากรับฟังการบรรยายสรุปจากกระทรวงคมนาคม (คค.) ที่สามารถระบายรถได้มากขึ้นกว่า 30% จากการเปิดมอเตอร์เวย์สาย7 ช่วงปากช่อง-สีคิ้ว
นายกรัฐมนตรีกล่าวต่อไปว่า จากการตรวจเยี่ยมการทํางานของเจ้าหน้าที่สายด่วน 1586 ถือว่ามีความพร้อม และขอขอบคุณเจ้าหน้าที่ที่สละเวลาที่จะอยู่กับครอบครัวมาทํางาน ซึ่งจากข้อมูลทั้งหมดที่ได้รับรายงานมา มีความมั่นใจต่อการบริหารจัดการ พร้อมฝากประชาชนที่เดินทางกลับบ้านให้ใช้เวลาอันมีค่ากับครอบครัว อยู่กันอย่างมีความสุข ระมัดระวังการดื่มเครื่องดื่มแอลกอฮอล์
นายกรัฐมนตรีกล่าวแสดงความห่วงใยถึงประชาชน ที่จะเฉลิมฉลองเทศกาลปีใหม่ในวันที่ 31 ธันวาคม 2566 ต่อเนื่องวันที่ 1 มกราคม 2567 และต้องเดินทางกลับเข้ามาทํางาน อาจจะพักผ่อนไม่เพียงพอ ขอให้ดื่มไม่ขับ เพราะปัญหาที่เกิดขึ้นสาเหตุมาจากเมาแล้วขับ และที่สําคัญหากดื่มแอลกอฮอล์ก็ไม่ควรขับรถเเม้จะเมาหรือไม่เมาก็ตาม ดื่ม 1 แก้วก็ไม่ควรขับ
นายกรัฐมนตรีกล่าวยืนยันว่า กระทรวงคมนาคมพยายามทํางานอย่างเต็มที่ และมีการพูดคุยกับคณะรัฐมนตรีมาโดยตลอด เมื่อมีเวลาว่าง ตนเองจึงเข้ามาตรวจเยี่ยมและให้กําลังใจกับเจ้าหน้าที่ผู้ปฏิบัติงานทุกคน
รัฐบาลไทย-ข่าวทำเนียบรัฐบาล-“ไชยา” ชู “สุรินทร์โมเดล”นำร่องจุดรวมสินค้าปศุสัตว์เพื่อการส่งออก เพิ่มปริมาณการส่งออกวัว ขยายศักยภาพด่านชายแดนช่องจอม
วันพฤหัสบดีที่ 28 ธันวาคม 2566
28/12/2566
“ไชยา” ชู “สุรินทร์โมเดล”นําร่องจุดรวมสินค้าปศุสัตว์เพื่อการส่งออก เพิ่มปริมาณการส่งออกวัว ขยายศักยภาพด่านชายแดนช่องจอม
“ไชยา” ชู “สุรินทร์โมเดล”นําร่องจุดรวมสินค้าปศุสัตว์เพื่อการส่งออก เพิ่มปริมาณการส่งออกวัว ขยายศักยภาพด่านชายแดนช่องจอม
(วันที่ 28 ธันวาคม 2566) ที่ ห้องประชุมรวยปราสาท ชั้น 4 ศาลากลางจังหวัดสุรินทร์ นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานเปิดการประชุมหารือการดําเนินการเปิดจุดรวมสินค้าปศุสัตว์เพื่อการส่งออก ณ จุดผ่านแดนถาวรช่องจอม จังหวัดสุรินทร์ พร้อมด้วย นายชนินทร์ รุ่งธนเกียรติ รองเลขาธิการนายกรัฐมนตรี และผู้ตรวจราชการกระทรวงเกษตรและสหกรณ์ โดยมีนายสันทัด แสนทอง รองผู้ว่าราชการจังหวัดสุรินทร์ กล่าวต้อนรับ หัวหน้าส่วนราชการ รัฐวิสาหกิจ หัวหน้าส่วนราชกาสังกัดกระทรวงเกษตรและสหกรณ์ในจังหวัดสุรินทร์ และเจ้าหน้าที่ ที่เกี่ยวข้อง เข้าร่วมประชุมฯ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้สั่งการให้กระทรวงเกษตรฯ เร่งปราบปรามสินค้าเกษตรเถื่อน เพื่อทําให้กลไกตลาดกลับสู่วงจรปกติ กระทรวงเกษตรและสหกรณ์ให้ความสําคัญ ในการพัฒนาภาคการเกษตร มุ่งเน้นการสร้างรายได้ในภาคการเกษตรโดยใช้หลักการ "ตลาดนํานวัตกรรมเสริม เพิ่มรายได้ " โดยการสนับสนุนการเพิ่มประสิทธิภาพและผลิตภาพของภาคการเกษตรควบคู่ไปด้วยกัน จึงได้มอบหมายให้กรมปศุสัตว์เร่งจัดทํามาตรการดูแลเกษตรกร รวมถึงเตรียมแผนระยะสั้น-กลาง-ยาว เพื่อให้ผู้ประกอบการธุรกิจการค้า ประชาชน เกษตรกร มีโอกาสพบปะหน่วยงานภาครัฐ ภาคเอกชน และสถาบันการเงิน และเชื่อมโยงกรค้าชายแดนของประเทศไทยกับกลุ่มประเทศเพื่อนบ้าน ตลอดจนเจรจําคู่ค้าสินค้าปศุสัตว์ระหว่างประเทศ เพื่อเป็นการขับเคลื่อนนโยบาย Sand Box ตามรูปแบบ “สุรินทร์โมเดล” ต่อไป
ด้านนายชนินทร์กล่าวว่า ปศุสัตว์จังหวัดสุรินทร์มีศักยภาพในการส่งออกสูง โดยเฉพาะวัว ที่มีปริมาณการเลี้ยงอันดับ 1 ของประเทศ หรือราว 6 แสนตัว แต่ปัจจุบันราคายังไม่สูงเท่าที่ควร เพราะขาดการส่งเสริมการแปรรูป และยกระดับมาตรฐานการกักกันโรค หากพัฒนาในส่วนนี้จะสามารถขยายตลาดส่งออกได้อีกมาก จึงอยากผลักดันให้กรมปศุสัตว์และกระทรวงพาณิชย์ได้มีโอกาสทํางานร่วมกัน และให้ Sand Box ที่จังหวัดสุรินทร์นี้เป็นพื้นที่กักกันโรค พื้นที่โรงเชือด และเตรียมพร้อมเพื่อการส่งออก ที่ได้มาตรฐานพร้อมเทคโนโลยีที่ทันสมัยในที่เดียว
นายอภิชัย นาคีสังข์ ปศุสัตว์จังหวัดสุรินทร์ เปิดเผยว่า จังหวัดสุรินทร์ ได้ดําเนินการผลักดันการค้าปศุสัตว์ชายแดนมายังต่อเนื่อง ทั้งนี้ในการจัดงานขับเคลื่อนครั้งที่ 3 ที่จะเกิดขึ้นระหว่างวันที่ 16 - 18 กุมภาพันธ์ 2567 นี้ จะรับเอานโยบาย Sand Box ตามรูปแบบ "สุรินทร์โมเดล” นี้ไปขับเคลื่อนต่อ เพื่อดําเนินการหาแนงทางเปิดจุดรวมสินค้าปศุสัตว์เพื่อการส่งออก ณ จุดผ่านแดนถาวรช่องจอม จังหวัดสุรินทร์ ให้สําเร็จต่อไป
รัฐบาลไทย-ข่าวทำเนียบรัฐบาล-28 ธันวาคม วันสมเด็จพระเจ้าตากสินมหาราช
วันพฤหัสบดีที่ 28 ธันวาคม 2566
28 ธันวาคม วันสมเด็จพระเจ้าตากสินมหาราช
วันคล้ายวันปราบดาภิเษก สมเด็จพระเจ้าตากสินมหาราช พระมหากษัตริย์แห่งกรุงธนบุรี
รัฐบาลไทย-ข่าวทำเนียบรัฐบาล-“ศุภมาส” สั่งการสำนักงานปลัดกระทรวง อว.ช่วยนักเรียนทุนประสานหน่วยงานรับ “ดร.เค็ง” กลับเข้าทำงานรับใช้ชาติ - ทุน ไกล่เกลี่ย มฟล.
วันพฤหัสบดีที่ 28 ธันวาคม 2566
“ศุภมาส” สั่งการสํานักงานปลัดกระทรวง อว.ช่วยนักเรียนทุนประสานหน่วยงานรับ “ดร.เค็ง” กลับเข้าทํางานรับใช้ชาติ - ทุน ไกล่เกลี่ย มฟล.
“ศุภมาส” สั่งการสํานักงานปลัดกระทรวง อว.ช่วยนักเรียนทุนประสานหน่วยงานรับ “ดร.เค็ง” กลับเข้าทํางานรับใช้ชาติ - ทุน ไกล่เกลี่ย มฟล. ให้แก้ปัญหาโดยคํานึงถึงหลักมนุษยธรรมและผลประโยชน์ของชาติเป็นหลัก
เมื่อวันที่ 25 ธ.ค. พญ.เพชรดาว โต๊ะมีนา ที่ปรึกษา รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมหารือการหาแนวทางแก้ไขปัญหากรณี น.ส.ประภากร วินัยสถาพร หรือ ดร.เค็ง นักเรียนทุนกระทรวงการอุดมศึกษา วิทยาศาสตร์ วิจัยและนวัตกรรม (อว.) ร้องขอความเป็นธรรม เนื่องจากต้องลาออกจากการปฏิบัติงานที่มหาวิทยาลัยแม่ฟ้าหลวง (มฟล.) ในขณะที่มีปัญหาด้านสุขภาพ และต้องชดใช้ทุนนับสิบล้านบาท โดยมี ศ.ดร.ศุภชัย ปทุมนากุล รองปลัด อว. รศ.ดร.วีระพงษ์ แพสุวรรณ ประธานคณะที่ปรึกษา รมว.อว.ด้านวิทยาศาสตร์ น.ส.วราภรณ์ รุ่งตระการ รก.ที่ปรึกษาด้านระบบบริหารการอุดมศึกษา วิทยาศาสตร์ วิจัยและนวัตกรรม ร่วมหารือกับ น.ส.ประภากร รศ.ดร.อัคคกร ไชยพงษ์ อาจารย์คณะนิติศาสตร์ มหาวิทยาลัยราชภัฎสุราษฎร์ธานี ดร.ศิวนุช สร้อยทอง หัวหน้าคลีนิคกฎหมาย มูลนิธิกระจกเงา น.ส.อรัญญา ภคภัทร และ ดร.ศิรศักย เทพจิต สหภาพคนทํางาน ที่ห้องประชุม 3A อาคารพระจอมเกล้า สํานักงานปลัดกระทรวง อว.
หลังเสร็จสิ้นการประชุม พญ.เพชรดาว เปิดเผยว่า น.ส.ศุภมาส อิศรภักดี รมว.อว. ได้สั่งการให้สํานักงานปลัดกระทรวง อว. จัดประชุมเพื่อหาแนวทางแก้ไขปัญหาและหาทางออกร่วมกันในกรณีของ ดร.เค็ง เพื่อให้ความเป็นธรรมและดูแลบุคลากรของกระทรวง อว. โดยจากการประชุมได้ข้อสรุปว่า สํานักงานปลัดกระทรวง อว. จะร่วมกับ มฟล. ดําเนินการไกล่เกลี่ย โดยอาศัยข้อมูลทางการแพทย์ที่ระบุถึงปัญหาทางสุขภาพของ น.ส.ประภากร ในระหว่างปฏิบัติงานที่ มฟล. และเป็นมูลเหตุของการลาออก ซึ่งการลาออกนั้นไม่ได้เป็นไปโดยเจตนา ซึ่งระหว่างนี้สํานักงานปลัดกระทรวง อว.จะประสานให้มีหน่วยงานรับ น.ส.ประภากร กลับไปปฏิบัติงาน เพื่อชดใช้ทุน โดยจะต้องเป็นงานที่เหมาะสมกับความรู้ ความสามารถ และมีสิ่งแวลล้อมที่เหมาะสมกับศักยภาพในการทํางานของ น.ส.ประภากร เช่น ตั้งอยู่ไม่ไกลจากที่พักอาศัยปัจจุบัน ตําแหน่งหน้าที่ในการทํางาน เป็นต้น
“โดยสํานักงานปลัดกระทรวง อว. จะเร่งดําเนินการตามที่ได้หารือกันไว้โดยเร็ว เพื่อให้ น.ส.ประภากร ได้กลับไปทํางานที่เหมาะสมเพื่อรับใช้ชาติและใช้ทุน โดยคํานึงถึงหลักมนุษยธรรมและผลประโยชน์ของประเทศชาติเป็นหลัก” พญ.เพชรดาว กล่าว
รัฐบาลไทย-ข่าวทำเนียบรัฐบาล-นายกรัฐมนตรีมอบคำขวัญวันเด็กประจำปี 2567 “มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
วันพฤหัสบดีที่ 28 ธันวาคม 2566
28/12/2566
นายกรัฐมนตรีมอบคําขวัญวันเด็กประจําปี 2567 “มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
นายกรัฐมนตรีมอบคําขวัญวันเด็กประจําปี 2567 “มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
วันที่ 28 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรี มอบคําขวัญวันเด็กประจําปี 2567 ว่า
“มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
ทั้งนี้ นายกรัฐมนตรีได้โพสต์ผ่าน X ว่า เด็กไทยเก่งครับ มีศักยภาพ มีความคิดดี และทันสมัย หน้าที่ของรัฐบาลคือการสนับสนุนให้เด็กไทยเติบโตอย่างมีคุณภาพ มีศักดิ์ศรี มีความภูมิใจในตัวเอง
ผมอยากให้เด็กไทย Enjoy กับการใช้ชีวิตในวัยเด็ก แต่ขณะเดียวกันก็มีโลกทัศน์ที่กว้าง มีความเป็นไทยพร้อม ๆ กับมีความเป็นสากล เป็นพลเมืองของโลกที่สามารถเคารพความแตกต่างหลากหลายได้ เพื่อร่วมกันสร้างสังคมประชาธิปไตยที่เข้มแข็งต่อไป
รัฐบาลไทย-ข่าวทำเนียบรัฐบาล-​Motto for 2024 Children’s Day
วันพฤหัสบดีที่ 28 ธันวาคม 2566
28/12/2566
​Motto for 2024 Children’s Day
​Motto for 2024 Children’s Day
December 28, 2022, Government Spokesperson Chai Wacharonke disclosed that Prime Minister and Minister of Finance Srettha Thavisin announced the motto for 2024 Children’s Day, which falls on Saturday, January 13, 2024, as:
“Have broader perspective. Think constructively. Respect differences. Join forces in building democracy”
According to the Government Spokesperson, the Prime Minister posted on his X to commend the Thai children for having potentials and being forward thinking, and added that the Government has a duty to support their quality growth, and encourage their pride and integrity.
The Prime Minister wanted the Thai children to enjoy their youth lives, while being opened and gaining broader perspectives. He wanted them to balance between Thai and international identities, being a global citizen who respects differences and diversity in order for them to collectively build strong democratic society.
รัฐบาลไทย-ข่าวทำเนียบรัฐบาล-ร้อยเอ็ด พร้อม 100% “บัตรประชาชนใบเดียวรักษาทุกที่” เตรียม Kick Off พร้อมกัน 4 จังหวัด ทั่วประเทศ 7 ม.ค. นี้
วันพฤหัสบดีที่ 28 ธันวาคม 2566
ร้อยเอ็ด พร้อม 100% “บัตรประชาชนใบเดียวรักษาทุกที่” เตรียม Kick Off พร้อมกัน 4 จังหวัด ทั่วประเทศ 7 ม.ค. นี้
รัฐมนตรีว่าการกระทรวงสาธารณสุข ติดตามนโยบาย “บัตรประชาชนใบเดียวรักษาทุกที่” ที่จังหวัดร้อยเอ็ด ทั้งการเชื่อมโยงข้อมูลสุขภาพ เครือข่ายบริการภาครัฐ ภาคเอกชน การยืนยันตัวตนของประชาชนและบุคลากรทางการแพทย์ มั่นใจมีความพร้อม 100% เปิดตัวให้ประชาชนใช้บริการ
รัฐมนตรีว่าการกระทรวงสาธารณสุข ติดตามนโยบาย “บัตรประชาชนใบเดียวรักษาทุกที่” ที่จังหวัดร้อยเอ็ด ทั้งการเชื่อมโยงข้อมูลสุขภาพ เครือข่ายบริการภาครัฐ ภาคเอกชน การยืนยันตัวตนของประชาชนและบุคลากรทางการแพทย์ มั่นใจมีความพร้อม 100% เปิดตัวให้ประชาชนใช้บริการอย่างเป็นทางการ 7 มกราคม 2567 นี้
วันนี้ (28 ธันวาคม 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ ปลัดกระทรวงสาธารณสุข ติดตามความพร้อมระบบบัตรประชาชนใบเดียวรักษาทุกที่ และตรวจเยี่ยมเครือข่ายหน่วยบริการใน จ.ร้อยเอ็ด 1 ใน 4 จังหวัดนําร่องโครงการ “บัตรประชาชนใบเดียวรักษาทุกที่” ภายใต้นโยบายขับเคลื่อนโครงการ 30 บาท Upgrade ยกระดับ ปรับระบบหลักประกันสุขภาพถ้วนหน้า
นพ.ชลน่าน กล่าวว่า จากการติดตามการดําเนินงานในวันนี้ พบว่า จังหวัดร้อยเอ็ด มีความพร้อม 100% ในการเชื่อมโยงข้อมูลสุขภาพในหน่วยบริการทุกระดับเป็นระบบเดียวทั้งจังหวัดเรียบร้อยแล้ว รวมถึงระบบ Provider ID ของบุคลาการทางการแพทย์ ให้สามารถออกประวัติสุขภาพอิเล็กทรอนิกส์ ออกใบรับรองแพทย์ดิจิทัล ใบสั่งยา/สั่งแล็บออนไลน์ ให้บริการการแพทย์ทางไกล เภสัชกรรมทางไกล นัดหมายออนไลน์ได้
นพ.ชลน่านกล่าวต่อว่า มั่นใจว่าประชาชนจะได้รับความสะดวกในการเข้ารับบริการ โดยในวันที่ 7 มกราคม 2567 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และนางสาวแพทองธาร ชินวัตร รองประธานคณะกรรมการพัฒนาระบบสุขภาพแห่งชาติ จะร่วมกันเปิดตัวโครงการ “บัตรประชาชนใบเดียวรักษาทุกที่” ที่จังหวัดร้อยเอ็ดอย่างเป็นทางการ พร้อมกับอีก 3 จังหวัดนําร่อง ได้แก่ แพร่ เพชรบุรี และนราธิวาส ด้วย
ข้อมูลล่าสุด (27 ธันวาคม 2566) หน่วยบริการในจังหวัดร้อยเอ็ดที่เข้าร่วมโครงการ ประกอบด้วย หน่วยบริการสังกัดกระทรวงสาธารณสุข 20 แห่ง, อปท. (รพ.สต.) 229 แห่ง, ศูนย์บริการเทศบาลเมืองร้อยเอ็ด 2 แห่ง, โรงพยาบาลค่ายสมเด็จพระพุทธยอดฟ้าจุฬาโลกมหาราช สังกัดกระทรวงกลาโหม 1 แห่ง, โรงพยาบาลเอกชน 1 แห่ง ร้านยา/LAB 187 แห่ง, คลินิกเวชกรรม 184 แห่ง และคลินิกทันตกรรม 54 แห่ง ส่วนประชาชนผู้รับบริการได้ลงทะเบียนยืนยันตัวตน Health ID ผ่านแอปพลิเคชันหมอพร้อมแล้ว 552,697 คน คิดเป็นร้อยละ 69.06 และยังเปิดยืนยันตัวตนได้ต่อเนื่องที่โรงพยาบาลรัฐทุกแห่ง โรงพยาบาลเอกชน ศูนย์บริการสาธารณสุขเทศบาล รพ.สต.ทุกแห่ง นพ.ชลน่านกล่าว
************************************************ 28 ธันวาคม 2566
รัฐบาลไทย-ข่าวทำเนียบรัฐบาล-ธอส. มอบโชครับปีมังกรทอง กับ สลากออมทรัพย์ ธอส. ชุดเกล็ดดาว พลัส ผลตอบแทนหน้าสลากสูงถึง 1.15% ต่อปี ลุ้นรางวัลง่ายๆ 24 งวด
วันพฤหัสบดีที่ 28 ธันวาคม 2566
28/12/2566
ธอส. มอบโชครับปีมังกรทอง กับ สลากออมทรัพย์ ธอส. ชุดเกล็ดดาว พลัส ผลตอบแทนหน้าสลากสูงถึง 1.15% ต่อปี ลุ้นรางวัลง่ายๆ 24 งวด
ธอส. มอบโชคต้อนรับปีใหม่ 2567 ให้กับผู้รักการออมที่ต้องการทางเลือกในการออมเงินที่ให้ผลตอบแทนหน้าสลากเพิ่มสูงขึ้น มีโอกาสถูกรางวัลใหญ่ กับ “สลากออมทรัพย์ ชุดเกล็ดดาว พลัส” หน่วยละ 5,000 บาท อายุสลาก 2 ปี ซื้อสลากตั้งแต่วันที่ 2 มกราคม 2567 เป็นต้นไป
ธนาคารอาคารสงเคราะห์ (ธอส.) มอบโชคต้อนรับปีใหม่ 2567 ให้กับผู้รักการออมที่ต้องการทางเลือกในการออมเงินที่ให้ผลตอบแทนหน้าสลากเพิ่มสูงขึ้น มีโอกาสถูกรางวัลใหญ่ กับ “สลากออมทรัพย์ ชุดเกล็ดดาว พลัส” หน่วยละ 5,000 บาท อายุสลาก 2 ปี ซื้อสลากตั้งแต่วันที่ 2 มกราคม 2567 เป็นต้นไป รับผลตอบแทนหน้าสลากสูงถึง 1.15% ต่อปี เมื่อฝากครบกําหนดจะได้รับเงินต้นพร้อมดอกเบี้ยรวมหน่วยละ 5,115 บาท และมีสิทธิ์ลุ้นรางวัลทุกเดือนรวม 24 ครั้ง โดยรางวัลที่ 1 มูลค่ารางวัลละ 1,000,000 บาท จํานวน 1 รางวัล/หมวด รางวัลที่ 2 รางวัลละ 100,000 บาท จํานวน 4 รางวัล/หมวด รางวัลที่ 3 รางวัลละ 10,000 บาท จํานวน 20 รางวัล/หมวด รางวัลที่ 4 รางวัลละ 1,000 บาท จํานวน 20รางวัล/หมวด คิดเป็นโอกาสในการถูกรางวัลใหญ่สูงถึง 0.0045% โดยรางวัลเลขท้าย 3 ตัว รางวัลละ 200 บาท (หมุน 1 ครั้ง) รางวัลเลขสลับเลขท้าย 3 ตัว รางวัลละ 100 บาท รางวัลเลขท้าย 2 ตัว รางวัลละ 100 บาท (หมุน 1 ครั้ง) รางวัลเลขสลับเลขท้าย 2 ตัว รางวัลละ 50 บาท พร้อมกันนี้ยังสามารถลุ้นรางวัลเลขท้ายและรางวัลเลขสลับเลขท้ายง่ายๆ พิเศษ! ลูกค้าที่ซื้อสลากตั้งแต่วันที่ 2 มกราคม - 31 มีนาคม 2567 วงเงินตั้งแต่ 300,000 บาท แต่ไม่เกิน 1 ล้านบาท/รายการ รับฟรี กระบอกน้ําพร้อมสายหิ้วซิลิโคน จํานวน 1 ใบ/1 ราย และซื้อวงเงินตั้งแต่ 1 ล้านบาท ขึ้นไป/รายการ รับฟรี ร่มพับ 3 ตอน ขนาด 21 นิ้ว จํานวน 1 คัน/1 ราย ผู้ที่สนใจสามารถซื้อสลากออมทรัพย์ ธอส. ผ่าน Application : GHB ALL GEN หรือที่สาขาของธนาคาร สอบถามรายละเอียดเพิ่มเติมได้ที่ ธอส.ทุกสาขาทั่วประเทศ GH Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห. ตรวจเยี่ยมการดำเนินงานของสถาบันเทคโนโลยีป้องกันประเทศ (สทป.) เมืองทองธานี
วันพฤหัสบดีที่ 28 ธันวาคม 2566
นายสุทิน คลังแสง รมว.กห. ตรวจเยี่ยมการดําเนินงานของสถาบันเทคโนโลยีป้องกันประเทศ (สทป.) เมืองทองธานี
ในวันนี้ (27 ธันวาคม 2566) นายสุทิน คลังแสง รัฐมนตรีว่าการกระทรวงกลาโหม พร้อมดัวย พลเอก สนิธชนก สังขจันทร์ ปลัดกระทรวงกลาโหม และคณะ ได้เดินทางมาตรวจเยี่ยมสถาบันเทคโนโลยีป้องกันประเทศ
หรือ DTI เพื่อรับทราบถึงหน่วยงานที่มีศักยภาพในการขับเคลื่อนนโยบายของรัฐบาล และกระทรวงกลาโหม ในการสร้างเครื่องจักรทางเศรษฐกิจใหม่ โดยปรับเปลี่ยนบางส่วนของกระทรวงกลาโหม ให้สามารถหารายได้ให้กับประเทศทั้งในด้านการลดการนําเข้า และสร้างการส่งออก ชึ่งเป็นจุดเริ่มต้นใหม่ของหน่วยงานในการริเริ่มปรับเปลี่ยนประเทศไทยจากประเทศผู้ซื้อ ผู้ใช้ เป็นประเทศผู้คิด ผู้ผลิต และผู้ขายในผลิตภัณฑ์ด้านความมั่นคง ซึ่งส่งผลดีให้กับประเทศไทยทั้งในด้านเศรษฐกิจ และด้านความมั่นคง ตั้งแต่ต้นน้ําจนถึงปลายน้ํา ทั้งนี้รัฐบาลและกระทรวงกลาโหม ได้ให้การสนับสนุน การดําเนินการของ DTI ในด้านต่าง ๆ มาโดยตลอด ทั้งในด้านของงบประมาณในการสร้างสภาวะแวดล้อมให้เกื้อกูลต่ออุตสาหกรรมด้านความมั่นคง การปรับปรุงกฎหมาย ระเบียบ ข้อบังคับให้เอื้อต่อการพัฒนาอุตสาหกรรมให้กับประเทศไทยรวมถึงการเป็นศูนย์ข้อมูลความรู้ด้านวิทยาศาสตร์ เทคโนโลยี และอุตสาหกรรม
ในการนี้ พล.ร.ต.ธนิตพงศ์ สิริเศวตศักดิ์ โฆษกกระทรวงกลาโหม ยังได้ให้ข้อมูลเพิ่มเติมอีกว่า ผลงานโดดเด่นที่ผ่านมาของ DTI ประกอบด้วย
1) ด้านงานวิจัยและพัฒนา มีต้นแบบผลงานวิจัยและพัฒนาที่สําเร็จและผ่านการรับรองมาตรฐานยุทโธปกรณ์ทางทหารและพร้อมที่จะต่อยอดสู่อุตสาหกรรมป้องกันประเทศ จํานวนแล้ว 6 รายการ ได้แก่ หุ่นยนต์เก็บกู้วัตถุระเบิด รุ่น D-Empir V.4 /หุ่นยนต์เก็บกู้วัตถุระเบิด รุ่น Noonar V.4 / Mini UAV (Hand Launch) รุ่น Deyes 02 / ยานเกราะล้อยาง แบบ 8x8 Amphibious Armored Personnel Carrier (AAPC) / เรืออเนกประสงค์เพื่อความมั่นคงทางทะเล / กระสุนฝึก 30x165 มิลลิเมตร และ 30x173 มิลลิเมตร
2) ด้านการส่งเสริมกิจการอุตสาหกรรมป้องกันประเทศได้จัดตั้งนิติบุคคลเพื่อดําเนินกิจการอุตสาหกรรมป้องกันประเทศ ได้แก่ บริษัท Thai Defence Industry หรือ TDI เพื่อประกอบกิจการผลิตและขายยานเกราะล้อยางแบบ 4x4 , บริษัท Aero Technology Industry หรือ ATIL เพื่อประกอบกิจการผลิตและขายอากาศยานไร้คนขับ , บริษัท Weapon Manufacture Industry หรือ WMI เพื่อประกอบกิจการผลิตและขายอาวุธและกระสุน , บริษัท Advance Defence Technology and Innovation หรือ ADTI เพื่อประกอบกิจการผลิตและขายยานเกราะล้อยางแบบ 8x8 และกิจการค้าร่วมระหว่าง สทป. กับ บริษัท จีซีเอส กรุ๊ป คอร์ปอเรชั่น จํากัด เพื่อประกอบกิจการ การให้บริการฝึกอบรมนักบินระบบอากาศยานไร้คนขับ นอกจากนี้ สทป. ยังมีโครงการพัฒนาพื้นที่รองรับอุตสาหกรรมความมั่นคง ซึ่งถือเป็นโครงการที่สําคัญเพื่อการขับเคลื่อนการบรรลุเป้าหมายตามยุทธศาสตร์ชาติ โดยเป็นการพัฒนาพื้นที่เพื่อรองรับอุตสาหกรรมความมั่นคงของประเทศ ตลอดจนเป็น Ecosystem ที่สําคัญในการส่งเสริมและสนับสนุนกิจการอุตสาหกรรมด้านนี้อย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช เนื่องในวันสมเด็จพระเจ้าตากสินมหาราช พุทธศักราช 2566
วันพฤหัสบดีที่ 28 ธันวาคม 2566
28/12/2566
นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช เนื่องในวันสมเด็จพระเจ้าตากสินมหาราช พุทธศักราช 2566
นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช เนื่องในวันสมเด็จพระเจ้าตากสินมหาราช พุทธศักราช 2566
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (28 ธันวาคม 2566) เวลา 17.00 น. ณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ กรุงเทพมหานคร
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช เนื่องในวันสมเด็จพระเจ้าตากสินมหาราช พุทธศักราช 2566 โดยนายกรัฐมนตรีได้ถวายความเคารพพระบรมราชานุสาวรีย์สมเด็จพระเจ้าตากสินมหาราช แล้ววางพานพุ่มถวายราชสักการะพระบรมราชานุสาวรีย์ฯ จํานวน 2 พาน ในนามนายกรัฐมนตรีและคณะรัฐมนตรี
รัฐบาลไทย-ข่าวทำเนียบรัฐบาล-พวงเพ็ชร-เสริมศักดิ์ ชวนเที่ยวงานสมโภช 338 ปี วัดมหาธาตุ เปิดให้เข้าชมครั้งแรก จัดใหญ่ข้ามปี 7 วัน 7 คืน
วันพฤหัสบดีที่ 28 ธันวาคม 2566
28/12/2566
พวงเพ็ชร-เสริมศักดิ์ ชวนเที่ยวงานสมโภช 338 ปี วัดมหาธาตุ เปิดให้เข้าชมครั้งแรก จัดใหญ่ข้ามปี 7 วัน 7 คืน
พวงเพ็ชร-เสริมศักดิ์ ชวนเที่ยวงานสมโภช 338 ปี วัดมหาธาตุ เปิดให้เข้าชมครั้งแรก จัดใหญ่ข้ามปี 7 วัน 7 คืน
วันนี้ (27 ธันวาคม 2566) เวลา 17.30 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ได้รับมอบหมายจาก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิด งานสมโภชพระอาราม 338 ปี วัดมหาธาตุยุวราชรังสฤษดิ์ ราชวรวิหาร ซึ่งกําหนดจัดขึ้น ระหว่างวันที่ 27 ธันวาคม 2566 - 2 มกราคม 2567 โดยมี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ร่วมด้วย
เมื่อเดินทางถึง รัฐมนตรีประจําสํานักนายกรัฐมนตรี ได้เข้าสักการะพระบรมราชานุสาวรีย์ สมเด็จพระบวรราชเจ้ามหาสุรสิงหนาท และเข้ากราบนมัสการพระธรรมวชิรมุนี กรรมการมหาเถรสมาคม เจ้าคณะกรุงเทพมหานคร และพระราชวชิราธิบดี เจ้าคณะเขตพระนคร และได้กล่าวเปิดงานสมโภช 338 ปี วัดมหาธาตุยุวราชรังสฤษฏิ์ ราชวรมหาวิหาร อย่างเป็นทางการ จากนั้นคณะได้เยี่ยมชม นิทรรศการพิเศษเครื่องโต๊ะ ผ้าห่อคัมภีร์ และพระแสงราวเทียน ซึ่งถือว่าเป็นสถาปัตยกรรมและสมบัติล้ําค่ามาแต่โบราณที่หาชมได้ยาก
งานสมโภช 338 ปี วัดมหาธาตุยุวราชรังสฤษฏิ์ ราชวรมหาวิหาร จัดขึ้นเพิ่อเฉลิมฉลองสมโภชพระอารามหลวง ที่ไม่เคยมีการเปิดให้ประชาชนได้เข้าชมหรือจัดงานสมโภชมาก่อน ครั้งนี้จึงถือเป็นครั้งแรกที่ทางวัดได้จัดงานสมโภชอย่างยิ่งใหญ่ ประกอบกับเป็นช่วงของการส่งท้ายปีเก่าต้อนรับปีใหม่ จึงถือเป็นมงคลแห่งชีวิต หากประชาชนได้เข้ามากราบไหว้สิ่งศักดิ์สิทธิ์เพื่อขอพร ได้ศึกษาประวัติศาสตร์ และชมความสวยงามของวัด
นางพวงเพ็ชร กล่าวว่า ถือเป็นโอกาสอันดีที่วัดมหาธาตุยุวราชรังสฤษฏิ์ ราชวรมหาวิหาร ได้เปิดให้ประชาชนได้เข้าชม ซึ่งนอกจากจะได้เรียนรู้หลักคําสอนทางพระพุทธศาสนาแล้ว ยังได้สัมผัสถึงความสวยงามทางวัฒนธรรม ได้ชมและเลือกซื้อสินค้าผลิตภัณฑ์ชุมชน ซึ่งถือเป็น Soft Power ที่รัฐบาลขับเคลื่อน สามารถต่อยอดสู่การสร้างรายได้ สร้างอาชีพ กระตุ้นเศรษฐกิจของประเทศในอนาคต จึงขอเชิญชวนพี่น้องประชาชน โดยเฉพาะกลุ่มเด็กและเยาวชน มาชมความสวยงามของวัดมหาธาตุยุวราชรังสฤษฏิ์ ราชวรมหาวิหาร ร่วมช้อปสินค้าต่างๆ ในบรรยากาศชิลล์ๆ ซึ่งมีมุมสวยงามให้ได้เก็บภาพความประทับใจจากภายในงานมากมาย
รัฐบาลไทย-ข่าวทำเนียบรัฐบาล-"วราวุธ" รมว.พม. หนุน คกก.ควบคุมการขอทาน เร่งแก้กฎหมายให้เห็นภาพเบื้องต้นใน 6 เดือน
วันพฤหัสบดีที่ 28 ธันวาคม 2566
"วราวุธ" รมว.พม. หนุน คกก.ควบคุมการขอทาน เร่งแก้กฎหมายให้เห็นภาพเบื้องต้นใน 6 เดือน
"วราวุธ" รมว.พม. หนุน คกก.ควบคุมการขอทาน เร่งแก้กฎหมายให้เห็นภาพเบื้องต้นใน 6 เดือน
วันที่ 27 ธันวาคม 2566 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังประชุมคณะกรรมการควบคุมการขอทาน ครั้งที่ 2/2566 ว่า วันนี้ ที่ประชุมได้รับทราบถึงผลการดําเนินงานที่ผ่านมาจากหน่วยงานที่เกี่ยวข้อง และมีการพิจารณาถึงผลการดําเนินงานตาม พ.ร.บ.ควบคุมการขอทาน พ.ศ. 2559 ว่ามีประสิทธิภาพและประสิทธิผลมากน้องเพียงใด มีข้อดีและข้อด้อยอย่างไร ซึ่งผลการรายงานนําไปสู่วาระการพิจารณาให้มีการจัดตั้งคณะอนุกรรมการทบทวนและปรับปรุง พ.ร.บ. ควบคุมการขอทาน พ.ศ.2559 โดยมี นายเชวง ไทยยิ่ง เป็นประธาน เพื่อปรับปรุงและทบทวน พ.ร.บ. ดังกล่าว เนื่องจากมีการบังคับใช้มาถึง 7 ปีแล้ว กําลังขึ้นปีที่ 8 ซึ่งยังไม่มีการปรับปรุงให้เข้ากับบริบทของสังคมที่เปลี่ยนไป ทําให้การขอทานอาจจะมีรูปแบบหลากหลาย รวมถึงมีขอทานต่างชาติเข้ามามากขึ้น
ทั้งนี้ คณะอนุกรรมการฯ ดังกล่าว จะมีผู้แทนจากหลายองค์กรที่เกี่ยวข้อง ทั้งสํานักงานตรวจคนเข้าเมือง สํานักงานตํารวจแห่งชาติ กระทรวงมหาดไทย และกระทรวงต่างๆ เพื่อแก้ไขปรับปรุง พ.ร.บ. ดังกล่าว ให้มีความครอบคลุม เป็นกฎหมายที่มีประสิทธิผลมากยิ่งขึ้น เพราะวันนี้ กฎหมายเรามีประสิทธิภาพ แต่การบังคับใช้ยังไม่เกิดผลเท่าที่ควร จึงต้องดําเนินการให้มีการรัดเข็มขัดและเข้มงวดมากยิ่งขึ้น
นายวราวุธ กล่าวเพิ่มเติมว่า กรอบระยะเวลาในการดําเนินการปรับปรุง จะเร่งให้เห็นภาพเบื้องต้นภายใน 6 เดือนหลังจากนี้ เพื่อดูว่าแนวทางที่แก้ไขเป็นอย่างไร เมื่อได้ร่าง พ.ร.บ. มา จะต้องเปิดรับฟังความคิดเห็นจากทุกภาคส่วนที่เกี่ยวข้อง ก่อนที่จะเข้าสู่กระบวนการนิติบัญญัติต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #ขอทานข้ามชาติ #ขอทาน
รัฐบาลไทย-ข่าวทำเนียบรัฐบาล-รองปลัดอภัยฯ ประชุมติดตามสถานการณ์น้ำท่วมจังหวัดปัตตานี
วันพฤหัสบดีที่ 28 ธันวาคม 2566
รองปลัดอภัยฯ ประชุมติดตามสถานการณ์น้ําท่วมจังหวัดปัตตานี
รองปลัดอภัยฯ ประชุมติดตามสถานการณ์น้ําท่วมจังหวัดปัตตานี
วันที่ 28 ธันวาคม 2566 นายอภัย สุทธิสังข์ รองปลัดกระทรวงเกษตรและสหกรณ์ ประชุมติดตามสถานการณ์น้ําท่วมร่วมกับหน่วยงานสังกัด ณ เกษตรจังหวัดปัตตานี และลงพื้นที่ตรวจเยี่ยมให้กําลังใจ พร้อมแจกของ/หญ้าอาหารสัตว์ ช่วยเกษตรกรผู้ประสบอุทกภัย
รัฐบาลไทย-ข่าวทำเนียบรัฐบาล-รมช.ไชยา ขับเคลื่อน “สุรินทร์โมเดล” เปิดจุดรวมสินค้าปศุสัตว์ส่งออก พร้อมผลักดันแนวทางสู่จังหวัดอื่น เร่งสร้างรายได้ให้เกษตรกร
วันพฤหัสบดีที่ 28 ธันวาคม 2566
รมช.ไชยา ขับเคลื่อน “สุรินทร์โมเดล” เปิดจุดรวมสินค้าปศุสัตว์ส่งออก พร้อมผลักดันแนวทางสู่จังหวัดอื่น เร่งสร้างรายได้ให้เกษตรกร
รมช.ไชยา ขับเคลื่อน “สุรินทร์โมเดล” เปิดจุดรวมสินค้าปศุสัตว์ส่งออกพร้อมผลักดันแนวทางสู่จังหวัดอื่น เร่งสร้างรายได้ให้เกษตรกร
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานการประชุมหารือดําเนินการเปิดจุดรวมสินค้าปศุสัตว์เพื่อการส่งออก ณ จุดผ่านแดนถาวรช่องจอม อําเภอกาบเชิง จังหวัดสุรินทร์ โดยมี ผู้บริหารและเจ้าหน้าที่ในสังกัดกระทรวงเกษตรและสหกรณ์ พร้อมด้วย นายสันทัด แสนทอง รองผู้ว่าราชการจังหวัดสุรินทร์ และส่วนจังหวัดให้การต้อนรับ ณ ห้องประชุมรวยปราสาท ศาลากลางจังหวัดสุรินทร์ สําหรับวัตถุประสงค์การประชุม เพื่อรับทราบความก้าวหน้าการดําเนินงานเปิดจุดรวมสินค้าปศุสัตว์ด่านช่องจอม และเตรียมความพร้อมขับเคลื่อน "สุรินทร์โมเดล" ในวันที่ 16-18 กุมภาพันธ์ 2567 ณ จุดผ่านแดนถาวรช่องจอม อําเภอกาบเชิง จังหวัดสุรินทร์
รมช. ไชยา กล่าวว่าจังหวัดสุรินทร์เป็นจังหวัดที่มีศักยภาพ มีความพร้อมทั้งในส่วนเกษตรกรและภาคเอกชนในการเปิดตลาดสินค้าเกษตร โดยเฉพาะสินค้าปศุสัตว์ ส่งออกสู่ต่างประเทศ เนื่องจากเป็นจังหวัดที่มีการทําปศุสัตว์มากที่สุดของประเทศไทย และสามารถสร้างมูลค่าทางเศรษฐกิจ รวมถึงสร้างรายได้ให้กับเกษตรกรเป็นจํานวนมาก ซึ่งนายเศรษฐา ทวีสิน นายกรัฐมนตรี ได้เจรจาเปิดตลาดส่งออกสินค้าปศุสัตว์ไปยังประเทศจีน และซาอุดิอาระเบีย เพื่อเปิดตลาดส่งออกในเบื้องต้นไว้แล้ว ทั้งนี้ กระทรวงเกษตรฯ โดยกรมปศุสัตว์ ต้องเตรียมมาตรการป้องกันโรคระบาดสัตว์ และสร้างสถานกักกันโรคสัตว์ในพื้นที่สําหรับส่งออกสินค้า เพื่อสร้างความเชื่อมั่นให้กับประเทศคู่ค้า ในขณะเดียวกัน กระทรวงเกษตรฯ และกระทรวงพาณิชย์ จะร่วมกันเจรจาผลักดันสินค้าเกษตรส่งออกไปยังต่างประเทศให้มากขึ้น เพื่อให้เกษตรกรมีรายได้ และส่งเสริมให้การทําปศุสัตว์เป็นอาชีพหลักของเกษตรกรไทย นอกจากนี้ กระทรวงเกษตรฯ กําลังเตรียมพัฒนาโรงงานวัคซีนให้ได้รับมาตรฐานสากล ให้พร้อมใช้ในประเทศ และพร้อมส่งออกไปยังประเทศเพื่อนบ้าน รวมถึงขอให้เกษตรกรลดการใช้สารเร่งเนื้อแดง เพื่อให้การส่งออกสินค้าปศุสัตว์เป็นไปอย่างมีประสิทธิภาพ และลดอุปสรรคทางการค้าจากต่างประเทศต่อไป
กระทรวงเกษตรฯ โดยกรมปศุสัตว์ ได้กําหนดจัดงาน “สุรินทร์โมเดล” ในระหว่างวันที่ 16 – 18 กุมภาพันธ์ 2567 เพื่อขับเคลื่อนนโยบาย Sand Box ตามรูปแบบ “สุรินทร์โมเดล” ให้ผู้ประกอบการ ธุรกิจการค้า และเกษตรกร มีโอกาสพบปะหน่วยงานภาครัฐ และภาคเอกชน รวมถึงและสถาบันการเงิน พร้อมทั้ง เชื่อมโยงการค้าชายแดนของประเทศไทยกับกลุ่มประเทศเพื่อนบ้าน ตลอดจนเจรจาคู่ค้าสินค้าปศุสัตว์ระหว่างประเทศ เพื่อให้เกษตรกรไทยกินดี อยู่ดี มีรายได้มั่นคงสืบไป
รัฐบาลไทย-ข่าวทำเนียบรัฐบาล-“รองนายกฯสมศักดิ์” บินด่วนลงยะลา-ปัตตานี ติดตามน้ำท่วมภาคใต้ นั่งเฮลิคอปเตอร์-รถ ลุยดูจุดน้ำท่วมสูง พร้อมมอบถุงยังชีพ เยียวยาเบื้องต้น ย้ำ ทุกหน่วยงาน เร่งสื่อสารให้ประชาชน
วันพฤหัสบดีที่ 28 ธันวาคม 2566
28/12/2566
“รองนายกฯสมศักดิ์” บินด่วนลงยะลา-ปัตตานี ติดตามน้ําท่วมภาคใต้ นั่งเฮลิคอปเตอร์-รถ ลุยดูจุดน้ําท่วมสูง พร้อมมอบถุงยังชีพ เยียวยาเบื้องต้น ย้ํา ทุกหน่วยงาน เร่งสื่อสารให้ประชาชน
“รองนายกฯสมศักดิ์” บินด่วนลงยะลา-ปัตตานี ติดตามน้ําท่วมภาคใต้ นั่งเฮลิคอปเตอร์-รถ ลุยดูจุดน้ําท่วมสูง พร้อมมอบถุงยังชีพ เยียวยาเบื้องต้น ย้ํา ทุกหน่วยงาน เร่งสื่อสารให้ประชาชน รู้ถึงสถานการณ์ต่อเนื่อง หวังช่วยลดผลกระทบ ชี้ น้ําท่วมใต้ มาเร็ว-แห้งเร็ว
วันที่ 28 ธันวาคม 2566 นายสมศักดิ์ เทพสุทิน รองนายกรัฐมนตรี ได้ลงพื้นที่จังหวัดยะลา เพื่อติดตามสถานการณ์น้ําท่วมภาคใต้ โดยได้เป็นประธานการประชุมศูนย์บริหารจัดการน้ําส่วนหน้าในพื้นที่เสี่ยงอุทกภัยภาคใต้ ซึ่งมี พ.ต.ท.วรรณพงษ์ คชรักษ์ เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) พันจ่าโท อนันต์ บุญสําราญ รองผู้ว่าราชการจังหวัดยะลา นายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) พล.ต.เฉลิมพงศ์ คงบัว เลขาธิการกองอํานวยการรักษาความมั่นคงภายในภาค 4 ส่วนหน้า นายสุไลมาน บือแนปีแน สส.ยะลา พรรคประชาชาติ และหัวหน้าส่วนราชการ ร่วมต้อนรับและบรรยายสรุปภาพรวมสถานการณ์น้ํา ที่ศูนย์บริหารจัดการน้ําส่วนหน้าในพื้นที่เสี่ยงอุทกภัยภาคใต้ จังหวัดยะลา
โดยนายสมศักดิ์ กล่าวว่า ขอขอบคุณทุกหน่วยงานที่เกี่ยวข้อง ที่ช่วยกันบูรณาการอย่างเหน็ดเหนื่อย แต่สถานการณ์น้ําท่วมภาคใต้ มีการระบายน้ําที่รวดเร็ว ซึ่งตนขอชื่นชม สทนช.ที่เร่งลงพื้นที่อย่างเร่งด่วน แต่จากนี้ ก็ขอให้ทุกหน่วยงานที่เกี่ยวข้อง ร่วมกันวางแผนบริหารจัดการน้ําให้เกิดประโยชน์กับประชาชนมากที่สุด รวมถึงขอให้เน้นย้ําเรื่องการประชาสัมพันธ์ เพื่อให้ประชาชน ได้รับทราบถึงสถานการณ์อย่างเร่งด่วน โดยขอให้มีการประชาสัมพันธ์ ด้วยภาษาที่เข้าใจง่าย และต่อเนื่อง เพราะหากแจ้งเตือนได้เร็ว ความเสียหายก็จะเกิดขึ้นน้อย โดยการมาช่วยเหลือของทุกหน่วยงาน ถือเป็นการแสดงออกถึงความรัก ความสามัคคีในพาหุวัฒนธรรม ที่เราต้องช่วยกันแก้ปัญหาความเดือดร้อนให้กับพี่น้องประชาชน
นายสมศักดิ์ ให้สัมภาษณ์สื่อมวลชนเพิ่มเติมว่า การลงพื้นที่วันนี้ เพราะนายเศรษฐา ทวีสิน นายกรัฐมนตรี มีความห่วงใยพี่น้องประชาชน ตนจึงลงพื้นที่มาติดตามสถานการณ์ในวันนี้ ซึ่งจากการรับฟังรายงาน ได้ทราบว่า น้ําท่วมภาคใต้มาเร็ว แต่แห้งเร็ว เนื่องจากแม่น้ําในพื้นที่มีความสั้น แต่ในพื้นที่ภาคอีสาน แม่น้ํามีความยาวกว่าจํานวนมาก ทําให้เวลาเกิดน้ําท่วมภาคใต้ จะระบายน้ําได้เร็ว ตนจึงกําชับให้ข้าราชการ เร่งลงพื้นที่ให้เร็ว เพื่อให้ทันต่อสถานการณ์ และความเดือดร้อนของประชาชน
นอกจากนี้ นายสมศักดิ์ พร้อมคณะ ยังได้เดินทางต่อไปยังบ้านจางา ตําบลปะกาฮะรัง อําเภอเมือง จังหวัดปัตตานี เพื่อมอบถุงยังชีพ ให้กับประชาชนที่ประสบอุทกภัย โดยมี นายวรวิทย์ บารู สส.ปัตตานี พรรคประชาติ และหัวหน้าส่วนราชการ ร่วมต้อนรับ
นายสมศักดิ์ กล่าวว่า ขณะนี้ ฝนในภาคใต้เริ่มตกเบาบางลง ทําให้อีกไม่นานสถานการณ์ก็จะคลี่คลาย โดนนายกรัฐมนตรี มีความห่วงใย จึงสั่งการให้รัฐมนตรี ลงพื้นที่ติดตามสถานการณ์อย่างใกล้ชิด ซึ่งในระยะเร่งด่วน ก็จะมีการมอบถุงยังชีพ เพื่อเยียวยาเบื้องต้น แต่ในะยะต่อไป ก็จะเร่งสํารวจบ้านเรือนเสียหาย เพื่อเยียวยาต่อไป นอกจากนี้ ตนยังได้มอบให้ สทนช.ลงพื้นที่เก็บข้อมูล เพื่อนําไปแก้ไขปัญหาในระยะยาวต่อไปด้วย เพราะรัฐบาล เข้าใจปัญหาความเดือดร้อนของพี่น้องประชาชนเป็นอย่างดี จึงจะมีการวางแผนแก้ปัญหาแบบยั่งยืน
รัฐบาลไทย-ข่าวทำเนียบรัฐบาล-“วราวุธ” รมว.พม. เผย ทีม พม.หนึ่งเดียว จ.ปัตตานี - นราธิวาส ลุยช่วยกลุ่มเปราะบางประสบภัยน้ำท่วมทุกพื้นที่ พร้อมสั่งเตรียมพร้อมงบฟื้นฟูเยียวยา หลังน้ำลด
วันพฤหัสบดีที่ 28 ธันวาคม 2566
“วราวุธ” รมว.พม. เผย ทีม พม.หนึ่งเดียว จ.ปัตตานี - นราธิวาส ลุยช่วยกลุ่มเปราะบางประสบภัยน้ําท่วมทุกพื้นที่ พร้อมสั่งเตรียมพร้อมงบฟื้นฟูเยียวยา หลังน้ําลด
“วราวุธ” รมว.พม. เผย ทีม พม.หนึ่งเดียว จ.ปัตตานี - นราธิวาส ลุยช่วยกลุ่มเปราะบางประสบภัยน้ําท่วมทุกพื้นที่ พร้อมสั่งเตรียมพร้อมงบฟื้นฟูเยียวยา หลังน้ําลด
วันที่ 28 ธันวาคม 2566 นายวราวุธศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงความคืบหน้าของกระทรวง พม. ในการช่วยเหลือประชาชน โดยเฉพาะกลุ่มเปราะบาง ที่ประสบภัยน้ําท่วมในพื้นที่ 3 จังหวัดชายแดนภาคใต้ ว่า นายอนุกูล ปีดแก้ว ปลัดกระทรวง พม. ได้รายงานว่า จังหวัดปัตตานีและนราธิวาส หน่วยงานทีม พม.หนึ่งเดียว ในส่วนของศูนย์ สถาน บ้าน นิคม ที่อยู่ภายใต้สังกัดกระทรวง พม. ได้ร่วมกันลงทุกพื้นที่แบบ 100% และได้เตรียมพื้นที่ที่สามารถรองรับผู้สูงอายุและคนพิการ ขณะนี้ ได้มีการเคลื่อนย้ายจากที่พักอาศัยให้มาอยู่ในความดูแลของกระทรวง พม. ในพื้นที่ที่ไม่ถูกน้ําท่วม และมีการตั้งครัวกลางสําหรับทําอาหาร เพื่อนําไปแจกจ่ายให้กับพี่น้องประชาชนที่กําลังประสบความเดือดร้อนจากภัยน้ําท่วม รวมถึงมีการแจกจ่ายถุงยังชีพเครื่องอุปโภคบริโภคที่จําเป็น และได้มีการเข้าไปทํากิจกรรมร่วมกับเด็กและเยาวชน พร้อมพบปะพูดคุยให้กําลังใจพี่น้องประชาชนอีกด้วย เพราะนอกจากการดูแลทางด้านกายภาพแล้ว การดูแลทางด้านจิตใจก็สําคัญ โดยเข้าไปพบปะพูดคุยรับฟังปัญหาความเดือดร้อน ถึงแม้ว่าเราอาจจะไม่สามารถแก้ไขปัญหาได้ทันที แต่อย่างน้อย สามารถเป็นที่ระบายความทุกข์ให้กับพี่น้องประชาชน เพื่อลดความตึงเครียดได้
นายวราวุธ กล่าวต่อไปว่า นอกจากนี้ ตนได้สั่งการให้เจ้าหน้าที่กระทรวง พม. สํารวจในแต่ละพื้นที่ว่ามีพี่น้องประชาชนได้รับความเดือดร้อนด้านที่อยู่อาศัยอย่างไร ซึ่งกระทรวง พม. โดยสถาบันพัฒนาองค์กรชุมชน (องค์การมหาชน) หรือ พอช. กรมกิจการสตรีและสถาบันครอบครัว (สค.) และกรมพัฒนาสังคมและสวัสดิการ (พส.) จะมีงบประมาณในการซ่อมแซมที่พักอาศัยให้กับพี่น้องประชาชนที่ได้รับความเสียหาย ทั้งนี้ ขอกําชับให้ทั้ง 3 หน่วยงาน เตรียมเรื่องงบประมาณให้พร้อม และจะต้องมีการสํารวจความเสียหาย เมื่อน้ําลด ซึ่งพื้นที่ภาคใต้มีลักษณะทางกายภาพเฉพาะ จะเกิดสถานการณ์น้ําเข้ามาท่วมอย่างเร็ว และน้ําออกไปเร็ว จะไม่อยู่นาน ฉะนั้น อีกไม่นานน้ําจะลด และสิ่งที่สําคัญคือการฟื้นฟูเยียวยา ทั้งเรื่องการซ่อมแซมบ้าน การฟื้นฟูอาชีพ และการเยียวยาทางด้านจิตใจ
นายวราวุธ กล่าวเพิ่มเติมว่า สําหรับการซ่อมแซมบ้าน กระทรวง พม. มีงบประมาณจํากัด จึงทําให้ทําเท่าที่ทําได้ หากประชาชนหรือภาคเอกชนที่มีจิตศรัทธา มีความประสงค์ร่วมสมทบทุน สามารถติดต่อมาได้ที่ กระทรวง พม. โดยศูนย์เร่งรัดจัดการสวัสดิภาพประชาชน หรือ ศรส. ผ่านฮอตไลน์ สายด่วน พม. โทร. 1300 ตลอด 24 ชั่วโมง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม. #น้ําท่วมภาคใต้
รัฐบาลไทย-ข่าวทำเนียบรัฐบาล-สธ.ติวเข้ม รพ. ก่อนเริ่มใช้ระบบลงทะเบียน-เบิกจ่ายสำหรับบุคคลที่มีปัญหาสถานะและสิทธิ 1 ม.ค.นี้
วันพฤหัสบดีที่ 28 ธันวาคม 2566
สธ.ติวเข้ม รพ. ก่อนเริ่มใช้ระบบลงทะเบียน-เบิกจ่ายสําหรับบุคคลที่มีปัญหาสถานะและสิทธิ 1 ม.ค.นี้
กระทรวงสาธารณสุข ประชุมชี้แจงระบบลงทะเบียนและเบิกจ่ายค่าบริการทางการแพทย์บุคคลที่มีปัญหาสถานะและสิทธิ ผ่านระบบศูนย์กลางข้อมูลด้านการเงิน ให้หน่วยบริการทั้งในและนอกสังกัด ก่อนเปิดใช้งานพร้อมกันทั่วประเทศ 1 มกราคม 2567 นี้
กระทรวงสาธารณสุข ประชุมชี้แจงระบบลงทะเบียนและเบิกจ่ายค่าบริการทางการแพทย์บุคคลที่มีปัญหาสถานะและสิทธิ ผ่านระบบศูนย์กลางข้อมูลด้านการเงิน ให้หน่วยบริการทั้งในและนอกสังกัด ก่อนเปิดใช้งานพร้อมกันทั่วประเทศ 1 มกราคม 2567 นี้ เผย จากการติดตามผลในหน่วยงานนําร่องที่จังหวัดเชียงราย พบใช้งานสะดวก ช่วยลดภาระหน่วยบริการ
นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข กล่าวถึงระบบประกันสุขภาพบุคคลที่มีปัญหาสถานะและสิทธิและบุคคลที่ไม่มีสัญชาติไทย (Health Insurance for Non-Thai People System : HINT) ว่า การดําเนินงานดังกล่าวเป็นการพัฒนาระบบสาธารณสุขชายแดนและพื้นที่เฉพาะ ตามนโยบายยกระดับ 30 บาท และนโยบายกระทรวงสาธารณสุข ปี 2567 ของ นพ.ชลน่าน ศรีแก้ว รัฐมนตรีว่าการกระทรวงสาธารณสุข โดยช่วง Quick Win 100 วัน จะมุ่งขึ้นทะเบียนเบิกจ่ายแบบ Real Time สําหรับบุคคลที่มีปัญหาสถานะและสิทธิ และการลงทะเบียนเพิ่มการเข้าถึงบริการในกลุ่มประชากรเฉพาะ ซึ่งระบบ HINT สามารถขึ้นทะเบียนและอนุมัติสิทธิได้ภายใน 5 นาที จากเดิมที่ใช้เวลา 1-2 สัปดาห์, พิจารณาผลการเบิกจ่ายค่าบริการทางการแพทย์จากกองทุนประกันสุขภาพบุคคลที่มีปัญหาสถานะและสิทธิ ซึ่งเชื่อมโยงข้อมูลกับศูนย์กลางข้อมูลด้านการเงิน (Financial Data Hub : FDH) กระทรวงสาธารณสุข ภายใน 24 ชั่วโมง และโอนเงินให้หน่วยบริการได้ภายใน 15 วัน และสามารถลงทะเบียนยืนยันตัวตนสําหรับบุคคลที่ไม่มีเอกสารประจําตัวในประเทศไทย เพื่อให้เข้าใช้บริการและหน่วยบริการให้บริการด้านสาธารณสุขได้
“การขึ้นทะเบียนบุคคลที่มีปัญหาสถานะและสิทธิและการเบิกจ่ายค่าบริการทางการแพทย์ให้กับหน่วยบริการ ในอดีตมีปัญหาเรื่องความล่าช้า กระทรวงสาธารณสุขจึงร่วมกับองค์การอนามัยโลก (WHO) พัฒนาระบบ HINT โดยมีศูนย์กลางข้อมูลด้านการเงิน (Financial Data Hub) กระทรวงสาธารณสุข เป็น Back Bone ในการส่งข้อมูล เพื่อลดภาระงาน เพิ่มความสะดวกให้ผู้มารับบริการ และหน่วยบริการได้รับเงินชดเชยค่าบริการทางการแพทย์รวดเร็วขึ้น” นพ.สุรโชคกล่าว
นพ.สุรโชคกล่าวต่อว่า ระบบดังกล่าวจะเปิดใช้งานทั่วประเทศในวันที่ 1 มกราคม 2567 นี้ ดังนั้น กระทรวงสาธารณสุขจึงมีการประชุมชี้แจงระบบลงทะเบียนและการเบิกจ่ายค่าบริการทางการแพทย์บุคคลที่มีปัญหาสถานะและสิทธิ ผ่านระบบศูนย์กลางข้อมูลด้านการเงิน (Financial Data Hub : FDH) กระทรวงสาธารณสุข เพื่อซักซ้อมความเข้าใจให้กับหน่วยบริการทั้งในและนอกสังกัดสํานักงานปลัดกระทรวงสาธารณสุข ซึ่งจากการทดลองใช้ระบบของหน่วยบริการนําร่องในจังหวัดเชียงราย คือ โรงพยาบาลเชียงรายประชานุเคราะห์ และโรงพยาบาลแม่สาย พบว่าระบบใช้งานค่อนข้างสะดวก ลดภาระหน่วยบริการ มีการ Pre-audit และมีรายงาน Dashboard โดยมีข้อเสนอแนะจากการทดลองใช้จริง เช่น เรื่องการย้ายสิทธิ และการเรียกเก็บ ซึ่งได้นําไปปรับปรุงระบบให้สมบูรณ์ยิ่งขึ้น รวมทั้งจะมีการจัดทําข้อตกลงการแบ่งปันข้อมูลส่วนบุคคล (Personal Data Sharing Agreement : DSA) เพื่อให้เป็นไปตาม พ.ร.บ.คุ้มครองข้อมูลข่าวสาร พ.ศ. 2562 ต่อไป
************************************************ 28 ธันวาคม 2566
รัฐบาลไทย-ข่าวทำเนียบรัฐบาล-ไฟเขียว! นโยบายและมาตรการนำเข้าวัตถุดิบอาหารสัตว์ 3 ประเภท ระยะเวลา 1 ปี
วันพฤหัสบดีที่ 28 ธันวาคม 2566
ไฟเขียว! นโยบายและมาตรการนําเข้าวัตถุดิบอาหารสัตว์ 3 ประเภท ระยะเวลา 1 ปี
.....
ไฟเขียว! นโยบายและมาตรการนําเข้าวัตถุดิบอาหารสัตว์ 3 ประเภท ระยะเวลา 1 ปี
.
ที่ประชุมครม. (26 ธ.ค.66) มีมติเห็นชอบกําหนดนโยบายและมาตรการนําเข้าวัตถุดิบอาหารสัตว์ ระยะเวลา 1 ปี โดยวัตถุดิบอาหารสัตว์ มีดังนี้ :
• ข้าวโพดเลี้ยงสัตว์ พิกัดอัตราศุลกากร 1005.90.99 รหัสสถิติ 001
• กากถั่วเหลือง พิกัดอัตราศุลกากรประเภทย่อย 2304.00.29 รหัสสถิติ 001 เพื่อใช้ในอุตสาหกรรมผลิตเป็นวัตถุดิบอาหารสัตว์ ไม่จํากัดปริมาณและช่วงเวลานําเข้า
• ปลาป่น โปรตีนต่ํากว่าร้อยละ 60 พิกัดอัตราศุลกากร 2301.20.10 ต้องขออนุญาตนําเข้า และปลาป่นโปรตีนร้อยละ 60 ขึ้นไป พิกัดอัตราศุลกากร 2301.20.20 ไม่จํากัดปริมาณและช่วงเวลานําเข้า
.
ทั้งนี้ การนําเข้าฯ จะดําเนินการภายใต้กรอบการค้าต่าง ๆ เช่น ความตกลงเขตการค้าเสรีอาเซียน (AFTA). ความตกลงเขตการค้าเสรีไทย-ออสเตรเลีย (TAFTA), กรอบการค้าอื่น ๆ เป็นไปตามข้อผูกพัน เป็นต้น
ทั้งนี้ การออกมาตรการดังกล่าว เพื่อบริหารวัตถุดิบให้มีปริมาณเพียงพอกับความต้องการใช้ในประเทศ และให้เกิดความเป็นธรรมต่อเกษตรกรและทุกฝ่ายที่เกี่ยวข้องในระบบอุตสาหกรรม
.
อ่านเพิ่มเติม คลิก https://www.thaigov.go.th/news/contents/details/76641
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"กรมเจ้าท่า" จัดไหว้พระ 9 วัด ริมแม่น้ำเจ้าพระยา มอบเป็นของขวัญปีใหม่ 2567 แก่ประชาชน ตามนโยบายกระทรวงคมนาคม
วันพฤหัสบดีที่ 28 ธันวาคม 2566
"กรมเจ้าท่า" จัดไหว้พระ 9 วัด ริมแม่น้ําเจ้าพระยา มอบเป็นของขวัญปีใหม่ 2567 แก่ประชาชน ตามนโยบายกระทรวงคมนาคม
...
ตามนโยบายของกระทรวงคมนาคม โดยรัฐมนตรีว่าการกระทรวงคมนาคม นายสุริยะ จึงรุ่งเรืองกิจ และรัฐมนตรีช่วยว่าการกระทรวงคมนาคม ดร.มนพร เจริญศรีที่ได้มอบหมายให้กรมเจ้าท่าจัดกิจกรรม เพื่อมอบเป็นของขวัญให้กับประชาชน เนื่องในวันขึ้นปีใหม่ ประจําปี 2567 นั้น
วันที่ 27 ธันวาคม 2566 นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า มอบหมายให้นายวิเชียร เปมานุกรรักษ์ รองอธิบดีกรมเจ้าท่า ด้านส่งเสริมการขนส่งทางน้ํา เป็นประธานเปิดกิจกรรม "โครงการล่องเรือไหว้พระ 9 วัด รับปีใหม่ 2567” เพื่อมอบเป็นของขวัญปีใหม่ให้กับประชาชนและเพื่อเป็นการส่งมอบความสุข สร้างรอยยิ้ม และเสริมสร้างสิริมงคลชีวิตให้แก่ประชาชนชาวไทย รวมทั้งเป็นการพัฒนาคุณภาพชีวิตของประชาชนให้เกิดความรู้ คู่คุณธรรม โดยนําหลักธรรมทางศาสนามาปรับใช้ในการดํารงชีวิต เพื่อเสริมสร้างพื้นฐานจิตใจให้มีคุณธรรม จริยธรรมที่เหมาะสมในการดําเนินชีวิต มีความอดทน มีสติปัญญา มีความรอบคอบ พร้อมรับการเปลี่ยนแปลงของเศรษฐกิจ สังคม การเมืองที่เปลี่ยนไปอย่างรวดเร็วในปัจจุบัน สามารถอยู่ร่วมกันในสังคมได้อย่างมีความสุข ตามแนวนโยบาย “ราชรถยิ้ม” ของรัฐมนตรีช่วยว่าการกระทรวงคมนาคม
นายวิเชียร เปมานุกรรักษ์ รองอธิบดีกรมเจ้าท่า ด้านส่งเสริมการขนส่งทางน้ํา เปิดเผยว่า โครงการ "ล่องเรือไหว้พระ 9 วัด รับปีใหม่ 2567" ที่มอบให้แก่ประชาชนครั้งนี้ นอกจากจะเป็นของขวัญที่กระทรวงคมนาคม โดยกรมเจ้าท่า ร่วมกับ บริษัท ไทย สมายล์ โบ้ท ที่ได้สนับสนุนเรือพลังงานไฟฟ้าเพื่อใช้ในกิจกรรมในครั้งนี้ ยังถือเป็นกิจกรรมที่สอดรับกับนโยบายของกระทรวงคมนาคมที่มอบหมายให้หน่วยงานในสังกัดกระทรวงคมนาคม มอบของขวัญปีใหม่ให้แก่ประชาชน ในปี 2567 ที่ใกล้จะถึงนี้รวมไปถึงนโยบาย "ราชรถยิ้ม" ของรัฐมนตรีช่วยว่าการกระทรวงคมนาคมอีกด้วย
ทั้งนี้ กิจกรรม "โครงการล่องเรือไหว้พระ 9 วัด รับปีใหม่ 2567" ได้จัดให้มีกิจกรรมล่องเรือไหว้พระด้วยกัน 2 เส้นทาง ประกอบด้วยวัดฝั่งทิศเหนือ จํานวน 9 วัด ได้แก่ 1.วัดสร้อยทอง 2.วัดวิมุตยาราม 3.วัดแก้วฟ้าจุฬามณี 4.วัดราชาธิวาสวิหาร 5.วัดเทวราชกุญชรวรวิหาร 6.วัดบวรมงคลราชวรวิหาร 7.วัดเทพนารี 8.วัดอรุณราชวรารามราชวรมหาวิหาร 9.วัดปทุมคงคาราชวรวิหาร และวัดฝั่งทิศใต้ จํานวน 9 วัด ได้แก่ 1.วัดระฆังโฆสิตารามวรมหาวิหาร 2.วัดอรุณราชวรารามราชวรมหาวิหาร 3.วัดกัลยาณมิตรวรมหาวิหาร 4.วัดปทุมคงคาราชวรวิหาร 5.วัดยานนาวา 6.วัดวรจรรยาวาส 7.วัดบุคคโล 8.วัดกลางดาวคนอง 9.วัดม่วงแค โดยกิจกรรมในครั้งนี้ เป็นของขวัญปีใหม่ ที่กรมเจ้าท่า มอบให้กับประชาชนเพื่อสร้างความสุข สร้างรอยยิ้ม เสริมสร้างความเป็นสิริมงคลในชีวิตให้แก่ทุกท่าน ก้าวเข้าสู่ปี พ.ศ. 2567 อย่างมีความสุข อีกทั้งเป็นการส่งเสริมการใช้พลังงานบริสุทธิ์และการท่องเที่ยวภายในประเทศ ตลอดจนสนับสนุนให้คนไทยหันมาเดินทางท่องเที่ยวทางน้ํากันมากขึ้น สอดคล้องนโยบายการส่งเสริมการท่องเที่ยวทางน้ําของกระทรวงคมนาคมต่อไป